7 Satane le madimona ga ba dirise dipuso fela, gape ba dirisa bodumedi jwa maaka le kgwebo go tsietsa “lefatshe lotlhe le le nang le banni.” (Tshen. 12:9) Satane o dirisa bodumedi jwa maaka go senya Modimo leina. Gape o batla gore batho ba le bantsi ba se ka ba itse leina la Modimo. (Jer. 23:26, 27) Ka ntlha ya seo, batho bangwe ba akanya gore ba obamela Modimo, mme boammaaruri ke gore ba obamela madimona. (1 Bakor. 10:20; 2 Bakor. 11:13-15) Gape Satane o dirisa kgwebo go tsietsa batho. Ka sekai, batho ba kgwebo ba dira gore batho ba akanye gore go nna le madi le dithoto tse dintsi go tla dira gore ba itumele. (Dia. 18:11) Ka ntlha ya seo, batho ba le bantsi ba direla “Dikhumo” go na le go direla Modimo. (Math. 6:24) Seno se dira gore ba feleletse ba sa tlhole ba rata Modimo.—Math. 13:22; 1 Joh. 2:15, 16.